
REFERAT
   privind infiintarea Clubului Sportiv ’’ Sport Club Municipal Timisoara’’

            Municipiul Timisoara a sustinut continuu si a influentat dezvoltarea   sportului de performanta timisorean, alocand anual din bugetul local contributii financiare prin contractele de asociere incheiate cu structuri sportive cu echipe de jocuri sportive si sectii de discipline sportive individuale. Totodata, Municipiul Timisoara are calitatea de membru in asociatii sportive reprezentand jocurile sportive de baschet masculin, fotbal, rugby si handbal masculin, finantand din bugetul local prin  contributii financiare cu titlu de cotizatii, activitatea sportiva de inalta performanta si asigurand cadrul de organizare cu sustinere din fonduri publice in municipiu, pentru dezvoltarea acestor jocuri mentionate.

In cadrul politicilor sportive locale, Municipiul Timisoara a promovat cu prioritate  ramurile/ disciplinele şi probele sportive, în funcţie de tradiţia şi de gradul de dezvoltare a fiecăreia la nivel local, asigurand conditiile organizatorice si financiare pentru dezvoltarea jocurilor sportive, cu mare priza la populatie si care au impact pozitiv in comunitate, precum si celor care sunt cuprinse in programul jocurilor olimpice.
Este foarte importanta asigurarea continuităţii proiectelor de dezvoltare a  baschetului, a handbalului, a rugbyului, a fotbalului, asumate de Municipiul Timisoara  cu parteneri din comunitate. 
Infintarea si functionarea cluburilor sportive este reglementata prin acte normative.

Astfel , Legea nr. 69/ 2000 a educatiei fizice si sportului prevede necesitatea si modul de implicare a autoritatii publice locale in dezvoltarea generala a activitatii sportive, si in special a sportului de performanta, prin prisma interesului public local si national.
-Educaţia fizică şi sportul sunt activităţi de interes naţional sprijinite de stat. Statul garantează exercitarea funcţiilor sectorului public şi ale sectorului particular în domeniile educaţiei fizice şi sportului, în conformitate cu principiile colaborării responsabile dintre toţi factorii interesaţi.

-Autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanta şi să asigure condiţiile organizatorice şi materiale de practicare a educaţiei fizice şi sportului în comunităţile locale.

- Sportul de performanta constituie un factor esenţial pentru dezvoltarea sportivă pe plan naţional, îndeplinind o importanta funcţie reprezentativă pentru România în competiţiile sportive oficiale cu caracter internaţional.

 - Organele administraţiei publice centrale cu atribuţii în sport şi autorităţile administraţiei publice locale asigura mijloacele necesare pentru pregătirea sportivilor de performanta, acordarea sprijinului ştiinţific şi medical necesar, precum şi pentru încadrarea lor în sistemul de educaţie şi deplina integrare socială şi profesională. 
- Prin hotărâre a consiliului local/consiliului judeţean, se pot repartiza sume din bugetul local pentru: a) finanţarea activităţii instituţiilor cu specific sportiv din subordinea sa;

b) finanţarea activităţii structurilor sportive locale, constituite ca structuri nonprofit în condiţiile legii, participante la competiţiile sportive locale, regionale, naţionale şi internaţionale, organizate în conformitate cu statutul şi regulamentele federaţiilor sportive naţionale pe ramură de sport, în baza contractelor şi a programelor sportive ale acestora care prevăd promovare, selecţie, participare, pregătire, organizare de competiţii şi evenimente sportive. Din sumele alocate pot fi finanţate toate tipurile de cheltuieli aferente contractelor şi programelor sportive, inclusiv cele de natură salarială.

-În sensul prezentei legi, structurile sportive sunt asociaţii de drept privat sau instituţii de drept public, constituite sau înfiinţate, după caz, în scopul organizării şi administrării unei activităţi sportive şi care au drept obiectiv promovarea uneia sau mai multor discipline sportive, practicarea acestora de către membrii lor şi participarea la activităţile şi competiţiile sportive.

- Pentru scopurile şi în condiţiile stabilite prin lege pot funcţiona cluburi sportive, persoane juridice de drept public organizate în subordinea organelor administraţiei publice centrale, locale sau în subordinea instituţiilor de învăţământ superior de stat.

-Cluburile sportive de drept public mono- sau polisportive se organizează şi funcţionează după regulamente proprii, elaborate conform legii.
-Veniturile, indiferent de sursa, şi cheltuielile de orice natura ale oricărei structuri sportive sunt cuprinse într-un buget anual propriu. Bugetul anual cuprinde la partea de venituri, după caz: a) venituri proprii;b) sume de la bugetul de stat sau bugetele locale acordate de organele administraţiei publice centrale sau locale pentru finanţarea programelor sportive realizate de structuri sportive de drept privat, fără scop lucrativ, de utilitate publică; c) alocaţii de la bugetul de stat şi de la bugetele locale, repartizate structurilor sportive de drept public de organele administraţiei publice centrale şi locale;d) alte surse.
- Bugetul anual al structurilor sportive de drept public se aprobă de organele administraţiei publice locale în subordinea cărora se află.
-Veniturile obţinute din activităţile structurilor sportive de drept public se gestionează şi se utilizează la nivelul structurilor sportive respective, pentru realizarea scopului şi obiectului de activitate, fără vărsăminte la bugetul de stat şi fără afectarea alocaţiilor de la bugetul de stat.

De-asemenea, Legea nr.215/2001, privind administraţia publică locală, republicată şi modificată, prevede;
Aautonomia  locală da  dreptul şi capacitatea efectivă a autorităţilor administraţiei publice locale de a soluţiona şi de a gestiona, în numele şi în interesul colectivităţilor locale pe care le reprezintă, treburile publice, în condiţiile legii.

-Autonomia locală conferă autorităţilor administraţiei publice locale dreptul ca, în limitele legii, sa aibă iniţiative în toate domeniile, cu excepţia celor care sunt date în mod expres în competenta altor autorităţi publice.

- Consiliul local exercită următoarele categorii de atribuţii:

    
-atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local;

- atribuţii privind gestionarea serviciilor furnizate către cetăţeni;

-aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor şi serviciilor publice de interes local, precum şi reorganizarea şi statul de funcţii ale regiilor autonome de interes local;

- asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind sportul.

Avand in vedere cele mentionate, consideram oportuna infiintarea unui club sportiv organizat ca institutie publica, cu personalitate  juridica de interes local si de drept public a Municipiului Timisoara, in subordinea Consiliului Local al Municipiului Timisoara. 
Scopul clubului sportiv îl constituie organizarea si administrarea de activitati sportive, cu consecinta directa de dezvoltare a sportului de performanta la nivelul municipiului Timisoara, selectia continua, pregatirea sportiva si participarea sportivilor proprii la competitii interne si internationale, precum si organizarea de competiţii şi evenimente sportive. 
Denumirea propusa pentru institutia publica din subordinea Consiliului Local al Municipiului Timisoara este Clubul Sportiv ’’Sport Club Municipal Timisoara’’, avand adresa la sediul social in Timisoara, Aleea FC Ripensia ,nr.11( Sala Sporturilor’’Constantin Jude’’).
Regulamentul de organizare si functionare, Organigrama,Statul de functii si Bugetul de venituri si cheltuieli ale Clubului Sportiv ’’ Sport Club Municipal Timisoara’’, se aproba prin hotarare de consiliu local. 
Reprezentantii in Consiliul de administratie al Clubului Sportiv ’’Sport Club Municipal Timisoara’’ din partea  Consiliului Local al Municipiului Timisoara si al Primarului Municipiului Timisoara se numesc prin hotarare de consiliu local. 
Sport Club Municipal Timisoara functioneaza pe durata nedeterminata, in structura polisportiva, avand următoarele sectii sportive: a) baschet, b) handbal, c) rugby,d) sportul pentru toti; e) volei.

Tinand cont de expunerea de motive prezentata, propunem proiectul de hotarare
        privind infiintarea Clubului Sportiv ’’ Sport Club Municipal Tmisoara’’.
Viceprimar,                                                 
Dan Diaconu                                               

